Okresná prokuratúra Košice I 
Mojmírova 5, 041 47 Košice 1 	

Sp. zn. : 3 Pv 199/12/8802	Košice I, 6.12.2012
EEČ : 2-63-271-2012

U Z N E S E N I E

Trestná vec:	obvinený XXXXX 
Prečin:	Neodvedenie dane a poistného podľa § 277 odsek 1, odsek 2 písmeno b Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Košice I
Podľa § 215 odsek 1 písmeno h Trestného poriadku s poukazom na § 86 písmeno e Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
- ako zodpovedný zástupca spoločnosti XXXXX XXXXX, XXXXX, IČO: XXXXX zadržal a neodviedol  poistné na zdravotné poistenie za zamestnancov zdravotnej poisťovni XXXXX, za obdobie 09/2009 až 01/2010 vo výške 1250,31,-€ a XXXXX za obdobie 08/2009 až 01/2010 vo výške 2399,79,-€, ktoré zrazil z miezd zamestnancov zamestnaných v spoločnosti napriek tomu, že spoločnosť mala v čase splatnosti miezd dostatok finančných prostriedkov na ich úhradu,
lebo zanikla trestnosť činu
Odôvodnenie:
Uznesením vyšetrovateľa Okresného riaditeľstva PZ Košice, Odboru kriminálnej polície, sp. zn. ČVS-ORP-618/6-OEK-KE-2012 z 2.4.2012 podľa § 199 ods. 1 Trestného poriadku bolo začaté trestné stíhanie a uznesením zo d¨ľa 2.8.2012 podľa § 206 ods. 1 Trestného poriadku vznesené obvinenie XXXXX pre zločin neodvedenia dane a poistného podľa § 277 ods. 1, ods. 2 písm. b/ Trestného zákona, na tom skutkovom základe, ako je uvedené vo výrokovej časti tohto uznesenia.

	Po vykonaní dokazovania vo  vyšetrovaní bol tunajšej prokuratúre podľa § 209  ods. 1 Trestného poriadku predložený spisový materiál s návrhom policajného orgánu na rozhodnutie podľa § 215 ods. 1 písm. h/ Trestného poriadku, keďže obvinený predložil doklady o úhrade dlhu voči zdravotným poisťovniam v plnej výške.

Podľa § 86 písm. e) Trestného zákona, trestnosť trestného činu neodvedenia dane a poistného podľa § 277 Trestného zákona zaniká, ak splatná da¨ľ a jej príslušenstvo alebo poistné boli dodatočne zaplatené najneskôr v de¨ľ nasledujúci po dni, keď sa páchateľ po skončení jeho vyšetrovania mohol oboznámiť s jeho výsledkami.
	
Podľa § 215 ods. 1 písm. h/ Trestného poriadku prokurátor zastaví trestné stíhanie ak zanikla trestnosť činu.

	Uhradením dlžného poistného, ktoré bolo potvrdené okrem poštových poukážok a príjmového pokladničného dokladu aj písomnými potvrdeniami poškodených poisťovní a výsluchom splnomocnenej zástupkyne poisťovne XXXXX XXXXX, teda zanikla trestnosť činu neodvedenia dane a poistného podľa § 277 ods. 1, ods. 2 písm. b) Trestného zákona, pre ktorý bol stíhaný obvinený XXXXX, preto bolo potrebné rozhodnúť tak, ako je to uvedené vo výrokovej časti tohoto uznesenia.
	
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Roman Sopoliga
prokurátor